Gideon von Qvanten

Henrik Nikolai Gideon von Qvanten (29. marraskuuta 1851 Pälkäne – 23. tammikuuta 1898 Uusikaupunki) oli suomalainen juristi ja Uudenkaupungin pormestari.Ylioppilasmatrikkeli 1853–1899Markku Uusitalon kotisivut : Von Qvantenin hautakappeliHenrik Nikolai Gideon von Qvanten, Uudenkaupungin Sanomat, 26.01.1898, nro 7, s. 1, Kansalliskirjaston digitaaliset aineistot

Gideon von Qvantenin vanhemmat olivat Pälkäneen ja Sahalahden pitäjien nimismies Engelbert Emanuel von Qvanten (1807–1855) ja hänen toinen puolisonsa Maria Gustava Aspegren. Hän pääsi ylioppilaaksi Hämeenlinnan lyseosta 1870 ja suoritti Helsingin yliopistossa oikeustutkinnon 1878. Von Qvanten sai varatuomarin arvon 1881.

Gideon von Qvanten oli Uudenkaupungin pormestarina vuodesta 1887 lähtien aina kuolemaansa 1898 saakka. Kuoltuaan hänet haudattiin Pälkäneen puistohautausmaalla sijaitsevaan von Qvanten-suvun hautakappeliin.

 Lähteet 

Luokka:Suomalaiset juristit
Luokka:Suomalaiset aateliset
Luokka:Uudenkaupungin kaupunginjohtajat
Luokka:Vuonna 1851 syntyneet
Luokka:Vuonna 1898 kuolleet